AaB var længe om at få et kontraktudspil af sted til deres amerikanske anfører, Danny Califf. Og det tilbud, der blev givet er ifølge forsvarsspilleren så ringe, at han ikke kan sige ja. - Jeg er skuffet. Det tilbud Lynge Jakobsen har givet mig er elendigt. Jeg havde forventet en to-årig kontrakt. Men AaB vil kun forlænge et år. Og så endda til en løn, der er dårligere end min nuværende, siger Danny Califf til B.T. Danny Califf mener, at AaB bare har sendt ham en kontrakt for at leve op til deres løfter i pressen om at tilbyde ham en kontrakt. - Men overfor min familie kan jeg ikke forsvare at sige ja. Klubben tvinger mig jo nærmest til at søge nye græsgange, siger Danny Califf.

Opsummering:
Et ringe kontraktudspil tvinger anføreren væk fra Aalborg